b'\n_START_ARTICLE_\nGrigore I Ghica\n_START_PARAGRAPH_\nGrigore I Ghica (1623 Istanbul, Osmanien valtakunta - 1675 Istanbul, Osmanien valtakunta) oli Valakian prinssi syyskuusta 1660 joulukuuhun 1664 ja j\xc3\xa4lleen maaliskuusta 1672 marraskuuhun 1674. _NEWLINE_Ghica oli Moldovan hallitsijan Gheorghe Ghican poika. H\xc3\xa4n opiskeli Istanbulissa. H\xc3\xa4n avioitui Gheorghe \xc5\x9etefanin veljentytt\xc3\xa4ren M\xc4\x83ria Sturdzan kanssa. Heille syntyi nelj\xc3\xa4 poikaa ja nelj\xc3\xa4 tyt\xc3\xa4rt\xc3\xa4. Ghica eteni urallaan ja saavutti arvovaltaa nopeasti. 1659 h\xc3\xa4nest\xc3\xa4 tuli sulttaanin edustaja Romaniassa. Seuraavana vuonna h\xc3\xa4n siirtyi Romaniaan, joka oli tuohon aikaan k\xc3\xb6yhtynyt sek\xc3\xa4 tataarien ett\xc3\xa4 turkkilaisten ry\xc3\xb6st\xc3\xb6retkien seurauksena. Omaten hyv\xc3\xa4t suhteet osmanihallintoon h\xc3\xa4n rupesi j\xc3\xa4lleenrakentamaan ja vaurastuttamaan maata. 1662 Ghica osallistui sotaan It\xc3\xa4valtaa vastaan. Sodan p\xc3\xa4\xc3\xa4tytty\xc3\xa4 1664 sulttaani piti h\xc3\xa4nt\xc3\xa4 vastuullisena tappioon, joten Ghica pakeni maasta It\xc3\xa4valtaan. J\xc3\xa4lleen 1672 h\xc3\xa4n p\xc3\xa4\xc3\xa4si kuitenkin uudelleen hallitsijaksi. 1673 syttyi uusi sota Puolaa vastaan. Seuraavana vuonna sota k\xc3\xa4\xc3\xa4ntyi tappiolliseksi ja Ghicaa pidettiin j\xc3\xa4lleen syyllisen\xc3\xa4. H\xc3\xa4n joutui siirtym\xc3\xa4\xc3\xa4n Istanbuliin ja h\xc3\xa4n kuoli kotiarestissa 1674.'